**מרגרט א. נייט** (באנגלית: **Margaret E. Knight**; ה-12 בפברואר 1838 עד ה-12 באוקטובר 1914) הייתה ממציאה אמריקאית, הידועה בעיקר בגלל המצאת שקית הנייר שטוחת התחתית. היא כונתה בעבר "הממציאה המפורסמת ביותר במאה ה-19".

חיים מוקדמים
------------

מרגרט נייט נולדה ב-14 בפברואר 1838 בעיירה יורק במדינה מיין בארצות הברית, לאביה ג'יימס נייט ואמה האנה טיל. לאחר שאביה נהרג, כשהייתה צעירה, היא עברה עם משפחתה למנצ'סטר ניו המפשייר. היא קיבלה השכלה בסיסית, אך היא ואחיה עזבו את בית הספר כדי לעבוד בחוות כותנה.
בגיל 12 מרגרט הייתה עדה לתאונת עבודה במפעל הכותנה בה עובד נדקר למוות על ידי חפץ חד הנורה מנול אריגה. בעקבות כך, ושבועות ספורים לאחר המקרה, מרגרט המציאה מנגנון בטיחות עבור הנול שלאחר מכן הוטמע בחוות כותנה אחרות במנצ'סטר. מרגרט לעולם לא רשמה פטנט על מנגנון הבטיחות ותפקודו המדויק אינו ידוע כיום, אך ככל הנראה זה היה מנגנון אשר היה עוצר את הנול כאשר הסירה (בוכייר) נשברה או שהמנגנון היה חוסם פיזית את הסירה כאשר אחת הייתה נשברת ועפה. בעיות רפואיות שהתגלו אצלה מנעו ממנה להמשיך לעבוד בחוות הכותנה ובהמשך שנות צעירותה עבדה במספר עבודות שונות הכוללות גם שיפוץ ביתי, צילום וחריטה.

קריירה
------

נייט עברה לעיר ספרינגפילד, מסצ'וסטס בשנת 1867 והועסקה על ידי חברת שקיות נייר קולומביאנית. בשנת 1868, נייט המציאה מכונה המסוגלת לקפל ולהדביק נייר בצורה של השקיות נייר החומות השטוחות המוכרות לקונים היום. נייט בנתה מודל מעץ של מכונה זו, אך זה היווה מכשול מאחר שהייתה צריכה מודל מברזל על מנת להוציא על מכשיר זה פטנט. צ'ארלס אנן, אשר שהה בחנות של המכונה בזמן שהמודל מברזל היה בבנייה, גנב את המודל של נייט והוציא על מכשיר זה פטנט. נייט החלה בהליכים משפטיים בנוגע לגנבת פטנט זה והוענק לה הפטנט בשנת 1871. בשיתוף פעולה עם איש עסקים ממסצ'וסטס, נייט הקימה את החברה Eastern Paper Bag Co.
במהלך הקריירה שלה, נייט המציאה עוד מספר פטנטים כגון: מנגנון מספור, מנוע סיבובי ועוד.

המשך החיים ומורשת
-----------------

מרגרט מעולם לא נישאה, ונפטרה בגיל 76 ב-12 באוקטובר 1914.
לוח הערכה המכיר במרגרט נייט כ"האישה הראשונה שקיבלה פטנט בארצות הברית" ומכיר בה על החזקת 87 פטנטים בארצות הברית נתלה בעיר מולדתה פרמינגהם. אך למעשה נייט לא הייתה האשה הראשונה לרשום פטנט אלא אלה היו או מרי קיז או האנה סלייטר שזכו לכבוד זה.

פטנטים
------

* שיפור במכונת הזנת ניירות, 1870שיפור במכונת הזנת ניירות, 1870
* שיפור במכונת שקיות הנייר, 1879שיפור במכונת שקיות הנייר, 1879
* מכונת חיתוך סוליות נעליים, 1890מכונת חיתוך סוליות נעליים, 1890
* מכונת חיתוך סוליות נעליים, 1893מכונת חיתוך סוליות נעליים, 1893
* סליל השראה, 1894סליל השראה, 1894
* מנגנון מספור, 1894מנגנון מספור, 1894
* מסגרת לחלון עם משקוף, 1894מסגרת לחלון עם משקוף, 1894
* מנוע סיבובי, 1902מנוע סיבובי, 1902
* מנוע סיבובי, 1902מנוע סיבובי, 1902
* מנוע סיבובי, 1902מנוע סיבובי, 1902
* כלי אוטומטי עבור תכנון משטחים קעורים או גליליים, 1903כלי אוטומטי עבור תכנון משטחים קעורים או גליליים, 1903
* מנוע בעירה פנימית, 1913מנוע בעירה פנימית, 1913

ראו גם
------

* Continental Paper Bag Co. v. Eastern Paper Bag Co.

* Francis Wolle

לקריאה נוספת
------------

* מרגרט נייט באתר היא-סטוריה

* 10 נשים ששינו את ההיסטוריה (ו-10 גברים שקיבלו על כך את הקרדיט) באתר און-לייף

קישורים חיצוניים
----------------

ויקישיתוף מדיה וקבצים בנושא **מרגרט נייט** בוויקישיתוף
* 
* דף ממציא בהיכל התהילה של הממציאים בארצות הברית (אנגלית)
* פטנטים על שם מרגרט נייט (אנגלית)
* מרגרט נייט, באתר אנציקלופדיה בריטניקה (באנגלית)

הערות שוליים
------------

1. ↑  Petroski, Henry. **Small things considered : why there is no perfect design**, New York: Vintage Books, 1st Vintage Books ed, 2004
2. 1 2  **Inventors and inventions.**, New York: Marshall Cavendish, 2008
3. ↑  *Improvement in paper-bag machines*, נבדק ב-2018-12-02
4. ↑  "Culture Site: Margaret E. Knight". *WS320* (באנגלית אמריקאית). 2006-01-17. נבדק ב-2018-12-02.
5. ↑  Blakemore, Erin. "Meet Mary Kies, America's First Woman to Become a Patent Holder". *Smithsonian* (באנגלית). נבדק ב-2018-12-02.
6. ↑  Women Inventors | History Detectives | PBS, www.pbs.org
7. ↑  "First Women Inventors | History of American Women". *History of American Women* (באנגלית אמריקאית). 2016-01-03. נבדק ב-2018-12-02.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1199059250
* LCCN: n2004016775
* SNAC: w6cv7vv2
* ULAN: 500474234
* VIAF: 65858225
* WorldCat: lccn-n2004016775

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרגרט נייט"**.